|  |  |  |  |  |
| --- | --- | --- | --- | --- |
| Molėtų rajono savivaldybės tarybai | 2024-04-16 | | Nr. | B88-13 |
|  | Į |  | Nr. |  |
| **Dėl Pasiūlymo investuoti Molėtų rajono savivaldybės turtą į viešąją įstaigą Dubingių pilies fondą ekonominio ir socialinio pagrindimo** | | | | |

Šis ekonominis ir socialinis pagrindimas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies reikalavimais ir Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašo patvirtinimo“.

Molėtų rajono savivaldybei siūloma investuoti savivaldybei nuosavybės teise priklausantį finansinį turtą – 100 (vieną šimtą) Eur kaip įnašo perdavimą viešajai įstaigai Dubingių pilies fondui (toliau – Fondas), vykdant steigimo sutartyje prisiimtus steigėjo turtinius įsipareigojimus.

Pagrindinis Fondo steigimo tikslas – iš paramos gautų lėšų atkurti Dubingių pilį ir šviesti visuomenę apie Dubingių pilį, Radvilų giminę, Fondo veiklą.

Pagrindiniai Fondo įstatuose numatyti veiklos tikslai:

1. atkurti Dubingių pilį, siekiant išsaugoti kultūros paveldo objektą;
2. remti Dubingių pilies atkūrimą;
3. edukuoti ir įtraukti Dubingių ir jo regiono bendruomenę į Dubingių pilies atkūrimo projektą, siekiant didinti visuomenės patriotizmą ir tautinę savivertę;
4. viešinti projektus, veiklas ir iniciatyvas apie Dubingių pilies atkūrimą bei atkurtą Dubingių pilį ir Dubingių miestelį ir su jais susijusias veiklas, projektus bei inciatyvas;
5. siekti ir remti, kad atkurta Dubingių pilis ir joje planuojamas įkurti muziejus veiktų kaip svarbus lietuvių tautos valstybingumo, istorijos, kultūros, švietimo ir meno centras;
6. bendradarbiauti su akademinėmis institucijomis, siekiant šviesti visuomenę apie Radvilų giminę ir jos indėlį Dubingių ir Lietuvos istorijoje ir kultūroje;

Poreikio investuoti finansinį turtą motyvas – savivaldybės finansinis turtas bus naudojamas Fondo steigimo išlaidoms kompensuoti.

Laukiamas rezultatas – Fondo įsteigimas.

Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 8.4 papunktyje nustatyta, kad pasiūlyme dėl sprendimo investuoti valstybės ar savivaldybės turtą priėmimo turi būti nurodyta, kurie investavimo kriterijai, nustatyti Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalyje, tenkinami, ir pateikiama šių kriterijų vertinė ir kokybinė išraiška. Molėtų rajono savivaldybės turto investavimas į viešąją įstaigą Molėtų krašto muziejų atitiks Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6 ir 7 punktuose numatytus kriterijus:

1. investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas) – bus kaupiamos lėšos Dubingių piliai atkurti bei jos veiklai remti iš įvairių finansavimo šaltinių;
2. bus sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas – vystomas tarptautinis bendradarbiavimas, skleidžiant žinias apie Lietuvos valstybingumo paveldą – Dubingių miestelį ir Dubingių pilį;
3. iš investavimo objekto bus gauta ne tik pelno (pajamų), bet gautas socialinis rezultatas (švietimo, kultūros, mokslo, sveikatos ir kitose panašiose srityse), užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas – viešinamos atkuriamos Dubingių pilies, kaip Radvilų giminės, nacionalinės vertybės, vietovės istorinė reikšmė. Savivaldybės lėšų investavimas prisidės prie savivaldybės savarankiškųjų funkcijų įgyvendinimo – gyventojų bendrosios kultūros ugdymas ir etnokultūros puoselėjimas.

Investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnyje numatytus savivaldybių turto naudojimo ir disponavimo juo principus – visuomeninės naudos, efektyvumo ir racionalumo.

PRIDEDAMA. Molėtų rajono savivaldybės tarybos sprendimo projektas „Dėl viešosios įstaigos Dubingių pilies fondo steigimo ir savivaldybės finansinio turto investavimo“.

|  |  |
| --- | --- |
| Vicemerė, pavaduojanti savivaldybės merą | Vaida Saugūnienė |